CELEX: C2005/093/48
Language: sl
Date: 2005-04-16 00:00:00
Title: Sodba Sodišča prve stopnje z dne 3. februarja 2005 v zadevi T-139/01, Comafrica SpA in Dole Fresh Fruit Europe Ltd Co. proti Komisiji Evropskih skupnosti (Skupna ureditev trgov — Banane — Uvoz iz držav AKP in tretjih držav — Uredba (ES) št. 896/2001 — Uredba (ES) št. 1121/2001 — Ničnostna tožba — Dopustnost — Posamično prizadeta oseba — Odškodninska tožba)

16.4.2005   
            
            
               SL
            
            
               Uradni list Evropske unije
            
            
               C 93/24
            
         
      SODBA SODIŠČA PRVE STOPNJE
   
   z dne 3. februarja 2005
   v zadevi T-139/01, Comafrica SpA in Dole Fresh Fruit Europe Ltd Co. proti Komisiji Evropskih skupnosti (1)
   
   (Skupna ureditev trgov - Banane - Uvoz iz držav AKP in tretjih držav - Uredba (ES) št. 896/2001 - Uredba (ES) št. 1121/2001 - Ničnostna tožba - Dopustnost - Posamično prizadeta oseba - Odškodninska tožba)
   (2005/C 93/48)
   Jezik postopka: angleščina
   V zadevi T-139/01, Comafrica SpA, s sedežem v Genovi (Italija), in Dole Fresh Fruit Europe Ltd Co, s sedežem v Hamburgu (Nemčija), ki ju zastopata B. O'Connor, solicitor, in P. Bastos-Martin, barrister, ob sodelovanju Simba SpA, s sedežem v Milanu (Italija), ki jo zastopata S. Carbone in F. Munari, avocats, proti Komisiji Evropskih skupnosti (zastopniki: sprva L. Visaggio, M. Niejahr in K. Fitch, nato pa L. Visaggio in K. Fitch, z naslovom za vročanje v Luxembourgu), ob intervenciji Kraljevine Španije (zastopniki: sprva R. Silva de Lapuerta, nato pa L. Fraguas Gadea, z naslovom za vročanje v Luxembourgu), katere predmet je na eni strani predlog za razglasitev ničnosti Uredbe Komisije (ES) št. 896/2001 z dne 7. maja 2001 o podrobnih pravilih za uporabo Uredbe Sveta (EGS) št. 404/93 glede režimov uvoza banan v Skupnost (UL L 126, str. 6), in Uredbe Komisije (ES) št. 1121/2001 z dne 7. junija 2001 o določitvi prilagoditvenih koeficientov, ki se uporabijo za vsako referenčno količino tradicionalnega izvajalca v okviru tarifnih kvot za uvoz banan (UL L 153, str. 12), ter na drugi strani predlog za povrnitev škode, domnevno povzročene tožečima strankama s sprejemom Uredb št. 896/2001 in 1121/2001, je Sodišče prve stopnje (peti senat) v sestavi P. Lindh, predsednica, R. García-Valdecasas in J. D. Cooke, sodnika, sodni tajnik: J. Plingers, administrator, dne 3. februarja 2005 razglasilo sodbo, katere izrek se glasi:
   
               1.
            
            
               Predlogi za razglasitev ničnosti se zavržejo kot nedopustni.
            
         
               2.
            
            
               Predlogi za odškodnino se zavrnejo kot neutemeljeni.
            
         
               3.
            
            
               Tožeče stranke nosijo svoje lastne stroške ter stroške, ki jih je Komisija priglasila v postopku v glavni stvari in v postopku za izdajo začasne odredbe.
            
         
               4.
            
            
               Intervenienti nosijo svoje lastne stroške.
            
         
      (1)  UL C 245, 1.9.2001.